**Г1адатияб гуреб рагьараб дарсил план**

**Дарс- маргьа**

**Дарсил тема**: Предметияб ц1ар.

**Дарсил мурад**: Предметияб ц1аралъул грамматикиял г1аламатал такрар

гьари.

К1алзул гьунар пасих1 гьаби.

**Дарсил ин:**

Нилъ жакъа рилъина сапаралъ цо улкаялде (ханасул к1алг1аялъул сурат доскаялда цебе ч1вала), гьеб улкаялъул хан буго «Предметияб ц1ар».

Рач1а сапар бухьине.

Нухда нилъеда ратила гъваридал к1алал,к1удиял кьураби ва бат1и-бат1ял рух1ч1аголъаби.

1.Т1оцебесеб нухда батараб к1алахъа цере инее ккани гьаб суалалъе жаваб кьезе кола:

*- Сунда абулеб предметияб ц1арилан?*

2.К1иабилеб гъваридаб к1алахъа цере рорч1изе ккани гьал раг1абазул разбор гьабизе кола:

*Г1урччинлъи, т1угьдул (г1урччин-кьибил, лъи-суффикс. Т1угь-кьибил, дул- суффикс)*

Кинал рук1унел цоги г1емерлъул форма лъугьине х1алт1изарулел суффиксал?

*-дул, -лъи, -би, -ас ва гь.ц*

3.Цебе бахъила сурат (сураталда т1ад 19 гъвет1, гьезда гьоркьоб 4 пихъил, 15 пихъ кьолареб).

*Гьаб сураталда щиб бихьулеб нужеда лъимал?*

*Гьеб сурат авар мац1алда сунда релъинабизе бегьулеб? Ургъе кинабниги 19 щиб бугеб авар мац1алда, ва гьезда гьоркьоб бат1ияб, 15 бат1ияб?*

*(19 падеж,4 г1адатаб, 15 бак1алъул).*

4.Ц1алдохъаби доскаялде рахъина ва щуго падеж хъвала:

*Аслияб падеж*

*Актив падеж*

*Хаслъул падеж*

*Кьовул падеж*

*Жинда падеж*

*Хадуб «Ват1ан» ва «эбел» абурал раг1аби падежазде сверизарун хъвала*.

Щайдай дица гьал раг1аби росарал?

Эбел ва Ват1ан абидал щиб нужеда бич1удеб?

5.Гьанже щвана нилъ ханасул улкаялда аск1оре, амма анлъго бет1ер бугеб г1аздагьо буго цебе нилъее нух къан ч1ун.

*Гьеб нахъе инее ккани бицине кколеб буго хасал ц1арал ва г1аммал ц1арал кинал рук1унелали.*

Халатаб сапар ахиралде щолеб буго, гьале нилъ ханасул к1алг1аялда цере,нуц1а рахан буго.

Гьелъул нуц1ил к1ул батизе буго рокъобе кьураб х1алт1и бит1ун гьабурасда.

**Рокъобе х1алт1и**: *Щиб? Щив? Щий? Щал? абурал суалазе жаваблъун рач1унел предметиял ц1арал жанир ругел микьго предложение ургъун,хъван босе, ункъго хасаб ц1ар жаниб бугеб ва ункъго г1аммаб ц1ар жаниб бугеб.*

Хадуб т1адеяб дарсида нилъеда лъала к1алг1аялъул к1ул батаравги батич1евги ц1алдохъан.









